**Z Á P I S N I C A**

**zo zasadnutia komisie finančnej a správy majetku mesta pri MsZ**

**v Šamoríne dňa 10.04.2024**

**Prítomní:** Ing. Pavel Élesztős PhD., PaedDr. Gábor Veres, Ing. Peter Bartalos, Ladislav Ásványi, Arpád Fazekas, Ing. Csaba Orosz, Ján Lelkes, Ing. Ervin Sármány, Ing. Michal Paško, Tomáš Szerda (viď prezenčná listina)

Predseda komisie po privítaní všetkých prítomných otvoril rokovanie s nasledovným **programom:**

1. Majetkoprávne záležitosti nehnuteľností
2. Účtovná závierka, záverečný účet a výročná správa mesta Šamorín a mestom riadených rozpočtových organizácií za rok 2023
3. Dotácie – Cena Pro Civis
4. Rôzne

**K bodu 1)**

Vedúci odboru výstavby, investičnej činnosti a rozvoja mesta predložil prítomným nasledovné podania týkajúce sa majetkoprávneho vysporiadania:

Tenisový klub ŠTK Šamorín – žiadosť o dlhodobý prenájom stavbou dotknutých pozemkov v súvislosti s pripravovaným zámerom výstavby tenisovej haly na pozemkoch CKN parc. č. 913/2, a EKN parc. č. 802/1, 803/2, 849, 850, 851, 852, 865 a 866 v k.ú. Šamorín.

Komisia po posúdení jednohlasne odporučila zámer na prenájom žiadaného pozemku za cenu určenú prílohou č. 1 Zásad hospodárenia s majetkom mesta Šamorín.

Ľudovít T. – žiadosť o odkúpenie susedného priľahlého pozemku registra „C“ parc. č. 2425/3 o výmere 10 m2 ako zastavaná plocha a nádvorie vo vlastníctve Mesta Šamorín.

Komisia po posúdení jednohlasne odporučila zámer na odpredaj žiadaného pozemku za cenu určenú aktualizovanou Cenovou mapou Zásad hospodárenia s majetkom mesta Šamorín.

Gabriel V. – žiadosť o zriadenie vecného bremena na pozemok registra „C“ parc. č. 2356/4, cez ktorý je jediný možný prístup na nehnuteľnosti vo vlastníctve žiadateľov.

Komisia jednohlasne odporučila na schválenie MsZ s jednorazovou odplatou za zriadenie vecného bremena v súlade so Zásadami hospodárenia s majetkom mesta Šamorín podľa bodu 5 čl. XII.

Juraj N. – žiadosť o zriadenie vecného bremena na pozemok registra „C“ parc. č. 2356/4, cez ktorý je jediný možný prístup na nehnuteľnosti vo vlastníctve žiadateľov.

Komisia jednohlasne odporučila na schválenie MsZ s jednorazovou odplatou za zriadenie vecného bremena v súlade so Zásadami hospodárenia s majetkom mesta Šamorín podľa bodu 5 čl. XII.

Alza.sk, s.r.o. – žiadosť o možnosť prenájmu časti nehnuteľnosti – pozemku registra „C“ parc. č. 2274/1 pre účely umiestnenia ALZA Boxu typ – 8-modulový s plochou základovej dosky 4,41m2.

Komisia po posúdení jednohlasne odporučila zámer na prenájom žiadaného pozemku s výškou nájmu 70,- Eur/mesiac stanovenou podľa návrhu nájomcu.

Tibor D. – žiadosť o zriadenie vecného bremena na pozemok registra „C“ parc. č. 244/57 a 244/56 v k.ú. Mliečno, cez ktorý je jediný možný prístup na nehnuteľnosti vo vlastníctve žiadateľov.

Komisia jednohlasne odporučila na schválenie MsZ s jednorazovou odplatou za zriadenie vecného bremena v súlade so Zásadami hospodárenia s majetkom mesta Šamorín podľa bodu 5 čl. XII.

MKs-Ing. Kašša Milan s.r.o. – žiadosť o zriadenie vecného bremena na pozemok registra „C“ parc. č. 46 v k.ú. Kráľovianky pre účely zabezpečenia stavebného povolenia realizácie výstavby kanalizácie a vodovodu.

Komisia odporučila na schválenie MsZ s jednorazovou odplatou za zriadenie vecného bremena v súlade so Zásadami hospodárenia s majetkom mesta Šamorín podľa bodu 8 čl. XII.

4 áno – zdržal sa 1

Alžbeta Sz. – návrh na majetkoprávne vysporiadanie pozemkov fyzických osôb vedených na LV č. 3528, pre účely vydokladovania vlastníctva k stavbou dotknutému pozemku v rámci zabezpečenia prípravných a realizačných prác výstavby ihriska s umelým trávnikom v k.ú. Šamorín a osvetlením v areáli futbalového ihriska v Pomlé.

Komisia jednohlasne odporučila na schválenie MsZ majetkoprávne vysporiadanie pozemku formou odkúpenia Mestom Šamorín za kúpnu cenu vo výške 19,50 €/m2.

MNM tech s.r.o. – žiadosť na schválenie prevodu objektov stavby „IBV Bučuháza – rodinné domy a infraštruktúra“, SO Prístupová komunikácia, Spevnené plochy a komunikácie SO 1 KV Rozvod, 1 KV prípojky, Verejné osvetlenie.

Komisia jednohlasne odporučila na schválenie MsZ odkúpenie vybudovanej infraštruktúry, stavebných objektov obytnej zóny „IBV Bučuháza“ a stavbou dotknutého pozemku za kúpnu cenu 1,- €.

**K bodu 2)**

Prítomní členovia komisie prediskutovali predloženú Účtovnú závierku, záverečný účet a výročnú správu mesta Šamorín a mestom riadených rozpočtových organizácií za rok 2023.

Komisia jednohlasne odporučila prerokovanú Účtovnú závierku, záverečný účet a výročnú správu mesta Šamorín a mestom riadených rozpočtových organizácií za rok 2023 predložiť na schválenie MsZ.

**K bodu 3)**

Prítomní členovia komisie prediskutovali predložené výsledky jednotlivých dotačných systémov mesta, ktoré nepresiahli finančný limit podľa schváleného rozpočtu mesta. Komisia jednohlasne odporučila predložiť na schválenie MsZ.

Prítomní členovia komisie prediskutovali predložené nominácie na Cenu Pro Civis – János Fóthy, Ladislav Pisch. Prítomní členovia hlasovali tajným hlasovaním nasledovne:

* János Fóthy – 0 hlas
* Ladislav Pisch – 5 hlasy

Komisia po hlasovaní odporúča na Cenu pána Ladislava Pischa.

**K bodu 4)**

MsKS Šamorín – KONDI KLUB ŠAMORÍN – Žiadosť na prenájom nebytových priestorov v budove MsKS Šamorín. Nebytové priestory sú dlhšiu dobu nevyužité a je potrebné vykonať opravy a úpravy, nakoľko v uvedenom stave sú tieto nespôsobilé na využitie a občianske združenie KONDI KLUB ŠAMORÍN má v zámere tieto opravy a úpravy vykonať. Majetok je prebytočný z hľadiska terajšieho užívania, avšak mesto nemá záujem majetok odpredať, pretože je predpoklad jeho budúceho využitia na verejný účel a zároveň spĺňa iné kritériá zľavy z nájomného pri nájmoch

majetku mesta z dôvodu hodného osobitného zreteľa stanovené v č. VI bod 10 zásad hospodárenia s majetkom.

Komisia po posúdení hlasovala per rollam po obdržaní návrhu nájomnej zmluvy.

Komisia jednohlasne odporučila zámer na prenájom žiadaných nebytových priestorov za cenu v súlade so Zásadami hospodárenia s majetkom mesta Šamorín..

Ďalšie materiály na prerokovanie neboli predložené, predseda komisie poďakoval prítomným za účasť a rokovanie ukončil.

 Ing. Pavel Élesztős PhD., predseda

Zapísal: Ing. Tomáš Szerda